Na osnovu člana 94. Zakona o osnovnom odgoju i obrazovanju („Službene novine Kantona Sarajevo“ br. 23/17 i 33/17), a u vezi sa članom 7. Uredbe o utvrđivanju vlastitih prihoda, načina i rokova raspodjele („Službene novine Kantona Sarajevo“ br. 51/16) i Instrukcije za donošenje pravilnika o kriterijima za sticanje i raspodjelu vlastitih prihoda budžetskih korisnika-predškolskih ustanova, osnovnih i srednjih škola i domova učenika Ministarstva za obrazovanje, nauku i mlade Kantona Sarajevo (br. 11-01-14-32424/17 od 02.11.2017. godine), Školski odbor JU OŠ „Aneks“ Sarajevo, na sjednici održanoj ­­­­­­­­­26.09.2018 godine, donosi

**PRAVILNIK**

**O KRITERIJIMA ZA STICANJE I RASPODJELU VLASTITIH PRIHODA JU OŠ „ANEKS“ SARAJEVO**

**I-OPĆE ODREDBE**

Član 1.

 **(Predmet Pravilnika)**

Ovim Pravilnikom u skladu sa Uredbom o utvrđivanju vlastith prihoda, načinu i rokovima raspodjele („Službene novine Kantona Sarajevo“ br. 51/16) i u skladu sa Instrukcijom za donošenje Pravilnika o kriterijima za sticanje i raspodjelu vlastitih prihoda budžetskih korisnika - predškolskih ustanova, osnovnih i srednjih škola i domova učenika utvrđuje se vrsta, osnov sticanja, visina naknade i raspodjela vlastitih prihoda u JU OŠ “ANEKS“ Sarajevo (u daljem tekstu: Škola).

Član 2.

**(Vlastiti prihodi)**

Vlastiti prihodi koje ostvari Škola su javni prihodi Budžeta Kantona, a raspoređuju se u skladu sa ovim Pravilnikom.

Član 3.

**(Ostvarivanje vlastitih prihoda)**

1. Pod vlastitim prihodima podrazumijevaju se prihodi koje Škola ostvari obavljanjem osnovne djelatnosti i ostalih poslova na tržištu.
2. Pod vlastitim prihodima ne podrazumijevaju se prihodi koje Škola ostvari obavljajući osnovnu djelatnost propisanu zakonom ili drugim propisom o osnivanju, za koju je propisana utvrđena visina naknade za usluge koje pruža pravnim i fizičkim licima, kao ni prihodi ostvareni u internom poslovanju između budžetskih korisnika na istom nivou vlasti.

Član 4.

**(Uplata i evidentiranje)**

Uplata i evidentiranje vlastitih prihoda vrši se u skladu sa članom 4. Uredbe o utvrđivanju vlastitih prihoda, načina i rokova raspodjele („Službene novine Kantona Sarajevo“ br. 51/16).

**II -STICANJE VLASTITIH PRIHODA**

Član 5.

**(Osnove za sticanje vlastitih prihoda)**

Škola stiče vlastite prihode po osnovu:

1. organizacije i realizacije pripremne i instruktivne nastave,
2. uplata za realizaciju posebih programa,
3. pružanje usluga učenicima za produženi boravak,
4. realizacije „škole u prirodi“,
5. prodaje otpadnog materijala,
6. prodaja proizvoda i usluga koje izrađuju učenici u toku praktične nastave,
7. zakupa sale
8. izdavanje prepisa/duplikata dokumenata,
9. participacije u troškovima školovanja (naknada za osiguranje učenika, nabavka zadaćnica, kopiranje, upotreba biblioteke, posjeta pozorištu, kinu i dr.),
10. reklamno - propagandnih usluga,
11. izdavanje atomskog skloništa
12. izdavanje opreme i prostora u zakup,školske kuhinje
13. kopiranje i uvezivanje pisanog materijala
14. ustupanje tenderske dokumentacije u postupku javnih nabavki

Član 6.

**(Naknada za realizaciju usluga)**

1. instruktivna nastava za grupu od 10 i više kandidata (po času)...............................4 KM
2. instruktivna nastava za grupu do 10 kandidata (po času).........................................8 KM
3. produženi boravak za grupe učenika (naknada po učeniku):
* od 16 do 21 učenika.......................................................................................200 KM
* od 22 do 27 učenika.......................................................................................185 KM
* od 28 do 32 učenika.......................................................................................170 KM
1. realizacija škole u prirodi:
* 3 dana (2 pansiona sa prijevozom)..................................................................75 KM
* 4 dana (3 pansiona sa prijevozom)................................................................110 KM
* 5 dana (4 pansiona sa prijevozom).............................................................145 KM
* 6 dana (5 pansiona sa prijevozom)................................................................180 KM
1. izdavanje prepisa dokumenata:
* izdavanje prepisa/duplikata svjedodžbe.........................................................20 KM
* izdavanje izvoda iz nastavnog plana i programa............................................60 KM
1. participacija u troškovima školovanja: u skladu sa Instrukcijom kojom se definiše visina participacije koju donosi Ministar za obrazovanje, nauku i mlade Kantona Sarajevo,
2. minimmalna cijena zakupa sale iznosi 40 KM po jednom terminu

 k) minimalna cijena zakupa za atomsko sklonište iznosi 2 KM po metru kvadratnom

l) Izdavanje opreme i prostora u zakup, kao i visinu naknade za zakupninu utvđuje školski odbor, a u skladu sa zakonom i podzakoskim aktima koji reguliše izdavanje poslovnih prostorija

Član 7.

**(Visina naknada za posebne i specijalizovane programe)**

Visinu naknade za realizaciju posebnih i specijalizovanih programa koje realizuje Škola, utvrđuje Školski odbor, uz prethodnu saglasnost Ministra za obrazovanje, nauku i mlade Kantona Sarajevo.

Član 8.

**(Visina naknada za realizaciju ostalih usluga)**

Visinu naknade za usluge koje realizuje Škola, a koje nisu obuhvaćene članom 6. i 7. ovog Pravilnika utvrđuje Školski odbor.

**III- RASPODJELA VLASTITIH PRIHODA**

Član 9.

**(Raspodjela stečenih vlastitih prihoda)**

Vlastiti prihodi koje je Škola ostvarila, u cjelosti se raspoređuju Školi.

Član 10.

**(Način raspodjele vlastitih prihoda)**

1. Prihodi iz člana 5. stav (1), tačka a) ovog Pravilnika raspoređuju se na sljedeći način:
2. 15 KM naknade za jedan čas nastavniku koji izvodi pripremnu i instruktivnu nastavu,
3. Ostatak prihoda dijeli se na sljedeći način:
4. 20% naknade ostalim radnicima izvan nastave koji sudjeluju u realizaciji poslova,
5. 40% za materijalne troškove, tekuće održavanje i nabavku opreme,
6. 40% za stručno usavršavanje, sportske i kulturne aktivnosti, takmičenja, nagrade učenicima i ostale namjene.
7. Prihodi iz člana 5. stav (1), tačka b) ovog Pravilnika raspoređuju se za pokriće troškova realizacije posebnih i specijalizovanih programa, a u skladu sa Odlukom Školskog odbora.
8. Prihodi iz člana 5. stav (1), tačka c) i d) ovog Pravilnika raspoređuju se na sljedeći način:
9. 50% za materijalne troškove, tekuće održavanje i nabavku opreme,
10. 40% za naknadu radnicima koji sudjeluju u realizaciji poslova,
11. 10% za stručno usavršavanje, sportske i kulturne aktivnosti, đačke ekskurzije, takmičenja, nagrade učenicima i ostale namjene.
12. Prihodi iz člana 5. stav (1), tačka e), f) i g) ovog Pravilnika raspoređuju se na sljedeći način:
13. 20% za materijalne troškove, tekuća održavanje i nabavku opreme,
14. 80% za stručno usavršavanje, sportske i kulturne aktivnosti, takmičenja, nagrade učenicima, ekskurzije i ostale namjene.
15. Prihodi iz člana 5. stav (1), tačka h) ovog Pravilnika raspoređuju se na sljedeći način:
16. 40% za materijalne troškove, tekuće održavanje i nabavku opreme,
17. 30% za naknadu radnicima koji sudjeluju u realizaciji poslova,
18. 30% za stručno usavršavanje, sportske i kulturne aktivnosti, đačke ekskurzije, takmičenja, nagrade učenicima i ostale namjene.
19. Prihodi iz člana 5. stav (1), tačka i) ovog Pravilnika raspoređuju se u skladu sa Instrukcijom kojom se definiše visina participacije, koju donosi ministar za obrazovanje, nauku i mlade Kantona Sarajevo.
20. Prihodi iz člana 5. stav (1), tačka j), k), l), m) ovog Pravilnika raspoređuju se na sljedeći način:
21. 70% za materijalne troškove, tekuće održavanje i nabavku opreme,
22. 30% za stručno usavršavanje, sportske i kulturne aktivnosti, takmičenja, nagrade učenicima, ekskurzije i ostale namjene.

Član 11.

**(Korištenje vlastitih prihoda za plaće)**

Škola koristi vlastite prihode za plaće i naknade radnicima u slučaju da stiču vlastiti prihod po osnovu tačaka a), b), c), d) i h) ovog Pravilnika. U drugim slučajevima Škola prihode za plaće koristi u izuzetnim slučajevima, uz saglasnost Ministarstva za obrazovanje, nauku i mlade Kantona Sarajevo.

**IV PRAĆENJE NAPLATE I RASPOREĐIVANJE VLASTITIH PRIHODA**

Član 12.

**(Praćenje naplate i raspoređivanje vlastitih prihoda)**

1. Škola je dužna da redovno prati, putem izvještaja koje dobija od Ministarstva finansija, dospjelost i naplatu vlastitih prihoda.
2. Škola je odgovorna za potpuno i pravovremeno uplaćivanje vlastitih prihoda na depozitni račun.
3. Škola je dužna da ostavrene i naplaćene vlastite prihode rasporedi na rashode u finansijskim mjesečnim planovima izvršenja Budžeta.

**V KONTROLA UTROŠKA VLASTITIH PRIHODA**

Član 13.

**(Izvještaj o utrošku)**

Škola najmanje jednom u 6 mjeseci Ministarstvu za obrazovanje, nauku i mlade Kantona Sarajevo dostavlja Izvještaj o sticanju i utrošku vlastitih prihoda.

Član 14.

**(Stupanje na snagu)**

Ovaj Pravilnik stupa na snagu danom donošenja, a primjenjuje se nakon pribavljenog mišljenja Ministarstva finansija i dobijene saglasnosti za isti od Ministarstva za obrazovanje, nauku i mlade Kantona Sarajevo.

Broj: 01-48-2/18

Sarajevo, 26.09.2018. godine

**v.d.PREDSJEDNIK ŠKOLSKOG ODBORA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Sead Ćupina**